Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου σχετικά με αμοιβαία μέτρα απελευθέρωσης και με την αντικατάσταση των γεωργικών πρωτοκόλλων αριθ. 1 και 3 της συμφωνίας σύνδεσης ΕΚ/Βασιλείου του Μαρόκου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στο άρθρο 16 της ευρωμεσογειακής συμφωνίας, με την οποία πραγματοποιείται η σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, η οποία άρχισε να ισχύει την 1η Μαρτίου 2000, αναφέρεται ότι η Κοινότητα και το Μαρόκο απελευθερώνουν σταδιακώς τις αμοιβαίες συναλλαγές τους στον τομέα των προϊόντων γεωργίας και αλιείας.

2. Στο άρθρο 18 της ευρωμεσογειακής συμφωνίας προβλέπεται ότι από την 1η Ιανουαρίου 2000, η Κοινότητα και το Μαρόκο θα εξετάσουν την κατάσταση με σκοπό τη θέσπιση μέτρων απελευθέρωσης που θα εφαρμοστούν από τα μέρη από την 1η Ιανουαρίου.

3. Το Συμβούλιο εξουσιοδότησε την Επιτροπή να ξεκινήσει διαπραγματεύσεις με το Βασίλειο του Μαρόκου, τη Δημοκρατία του Ισραήλ και τη Δημοκρατία της Τυνησίας για την επίτευξη μιας μεγαλύτερης απελευθέρωσης των γεωργικών συναλλαγών με τις εν λόγω χώρες, σύμφωνα με το πνεύμα της συμφωνίας σύνδεσης και της διαδικασίας της Βαρκελώνης.

4. Στο πρωτόκολλο αριθ. 1 της συμφωνίας σχετικά με τις εισαγωγές στην Κοινότητα προϊόντων καταγωγής Μαρόκου προβλέπεται, μεταξύ άλλων, ειδικό καθεστώς για τις εισαγωγές ντομάτας καταγωγής Μαρόκου. Το εν λόγω καθεστώς περιλαμβάνει την εξαίρεση από την εφαρμογή δασμών κατ' αξία και τη μείωση της τιμής εισόδου για τις ντομάτες καταγωγής Μαρόκου στο πλαίσιο περιορισμένων ποσοτήτων και υπό ειδικούς όρους.

5. Μετά από τις διαπραγματεύσεις που πραγματοποίησαν τα δύο μέρη, συμφώνησαν να αντικαταστήσουν τα γεωργικά πρωτόκολλα αριθ. 1 και 3 για την επίτευξη μιας μεγαλύτερης απελευθέρωσης των γεωργικών συναλλαγών, σύμφωνα με το πνεύμα της συμφωνίας σύνδεσης και της διαδικασίας της Βαρκελώνης.

Στόχος της παρούσας πρότασης είναι να ζητηθεί από το Συμβούλιο να εγκρίνει την αντικατάσταση των πρωτοκόλλων αριθ. 1 και 3 της συμφωνίας σύνδεσης υπό μορφή ανταλλαγής επιστολών.

2003/0294 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου σχετικά με αμοιβαία μέτρα απελευθέρωσης και με την αντικατάσταση των γεωργικών πρωτοκόλλων αριθ. 1 και 3 της συμφωνίας σύνδεσης ΕΚ/Βασιλείου του Μαρόκου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτη πρόταση,

την πρόταση της Επιτροπής,

Εκτιμώντας τα εξής:

(1) Στο άρθρο 16 της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου [1], η οποία άρχισε να ισχύει την 1η Μαρτίου 2000, αναφέρεται ότι η Κοινότητα και το Μαρόκο απελευθερώνουν σταδιακώς τις αμοιβαίες συναλλαγές τους στον τομέα των προϊόντων γεωργίας.

[1] ΕΕ L 70 της 18.3.2000, σ. 1.

(2) Στο άρθρο 18 της ευρωμεσογειακής συμφωνίας προβλέπεται ότι από την 1η Ιανουαρίου 2000, η Κοινότητα και το Βασίλειο του Μαρόκου θα εξετάσουν την κατάσταση με σκοπό τη θέσπιση μέτρων απελευθέρωσης που θα εφαρμοστούν από τα μέρη από την 1η Ιανουαρίου.

(3) Η Κοινότητα συμφώνησε με το Βασίλειο του Μαρόκου την αντικατάσταση των γεωργικών πρωτοκόλλων αριθ. 1 και 3 της συμφωνίας υπό μορφή ανταλλαγής επιστολών. Ως εκ τούτου, πρέπει να εγκριθεί η εν λόγω συμφωνία.

(4) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση του Συμβουλίου 1999/468/ΕΚ της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [2].

[2] ΕΕ L 184 της 17.7.1999, σ. 23.

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου σχετικά με τη θέσπιση αμοιβαίων μέτρων απελευθέρωσης και την αντικατάσταση των πρωτοκόλλων αριθ. 1 και 3 της συμφωνίας σύνδεσης ΕΚ/Βασιλείου του Μαρόκου από τα συνημμένα πρωτόκολλα εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η Επιτροπή εγκρίνει τα αναγκαία μέτρα εφαρμογής για τα γεωργικά πρωτόκολλα αριθ. 1 και 3 σύμφωνα με τη διαδικασία που προβλέπεται στο άρθρο 3.

Άρθρο 3

1. Η Επιτροπή επικουρείται από την επιτροπή διαχείρισης της ζάχαρης η οποία έχει συσταθεί βάσει του άρθρου 42 του κανονισμού (ΕΚ) αριθ. 1260/2001 του Συμβουλίου της 19ης Ιουνίου 2001 για την κοινή οργάνωση των αγορών στον τομέα της ζάχαρης [3] ή, όπου ενδείκνυται, από τις επιτροπές που έχουν συσταθεί βάσει αντίστοιχων διατάξεων άλλων κανονισμών για την κοινή οργάνωση των αγορών ή από την επιτροπή τελωνειακού κώδικα η οποία έχει συσταθεί βάσει του άρθρου 248α του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα [4].

[3] ΕΕ L 178 της 30.6.2001, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 680/2002 της Επιτροπής (ΕΕ L 104 της 20.4.2002, σ. 26).

[4] ΕΕ L 302 της 19.10.1992, σ. 1. Κανονισμός όπως τροποποιήθηκε τελευταία από τον κανονισμό (EΚ) αριθ. 2700/2000 (ΕΕ L 311 της 12.12.2000, σ. 17).

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ.

Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ είναι ένας μήνας.

3. Η επιτροπή θεσπίζει τους διαδικαστικούς της κανόνες.

Άρθρο 4

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την ανταλλαγή επιστολών, δεσμεύοντας την Κοινότητα.

Άρθρο 5

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, ....

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ

υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου σχετικά με αμοιβαία μέτρα απελευθέρωσης και με την αντικατάσταση των γεωργικών πρωτοκόλλων αριθ. 1 και 3 της συμφωνίας σύνδεσης ΕΚ/Βασιλείου του Μαρόκου

Επιστολή αριθ. 1

Επιστολή της Ευρωπαϊκής Κοινότητας

Βρυξέλλες, .......2003

Κύριε,

λαμβάνω την τιμή να αναφερθώ στις διαπραγματεύσεις που πραγματοποιήθηκαν στο πλαίσιο του άρθρου 16 της ευρωμεσογειακής συμφωνίας, με την οποία πραγματοποιείται η σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, η οποία άρχισε να ισχύει την 1η Μαρτίου 2000, και η οποία αναφέρει ότι η Κοινότητα και το Μαρόκο απελευθερώνουν σταδιακώς τις αμοιβαίες συναλλαγές τους στον τομέα των προϊόντων γεωργίας.

Αυτές οι διαπραγματεύσεις πραγματοποιήθηκαν σύμφωνα με τις διατάξεις του άρθρου 18 παράγραφος 1 της συμφωνίας σύνδεσης, το οποίο προβλέπει ότι, από την 1η Ιανουαρίου 2000, η Κοινότητα και το Μαρόκο εξετάζουν την κατάσταση με σκοπό τη θέσπιση μέτρων απελευθέρωσης που θα εφαρμοστούν από τα μέρη από την 1η Ιανουαρίου.

Με την ολοκλήρωση των εν λόγω διαπραγματεύσεων, τα δύο μέρη συμφώνησαν τα εξής:

1. Τα πρωτόκολλα αριθ. 1 και 3 της συμφωνίας σύνδεσης αντικαθίστανται από τα συνημμένα πρωτόκολλα.

2. Στο άρθρο 18, παράγραφος 1, της συμφωνίας σύνδεσης, οι ημερομηνίες "1η Ιανουαρίου 2000" και "1η Ιανουαρίου 2001" αντικαθίστανται από τις εξής ημερομηνίες : "1η Ιανουαρίου 2007" και "1η Ιανουαρίου 2008".

3. Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου σχετικά με το πρώτο άρθρο του πρωτοκόλλου αριθ. 1 και σχετικά με τις εισαγωγές στην Κοινότητα νωπών κομμένων ανθέων και μπουμπουκιών ανθέων που υπάγονται στη διάκριση ΣΟ 0603 10 του κοινού δασμολογίου, που επισυνάπτεται στη συμφωνία σύνδεσης, καταργείται.

4. Οι διατάξεις της παρούσας συμφωνίας εφαρμόζονται από την 1η Ιανουαρίου 2004, εξαιρουμένων των άρθρων 2, 4 και 5 του πρωτοκόλλου αριθ. 1 τα οποία εφαρμόζονται από την 1η Οκτωβρίου 2003 όσον αφορά τις ντομάτες.

Θα σας ήμουν υπόχρεος αν μου επιβεβαιώνατε τη σύμφωνη γνώμη της κυβέρνησής σας με τα ανωτέρω.

Με εξαιρετική εκτίμηση.

Εξ ονόματος του Συμβουλίου της Ευρωπαϊκής Ένωσης

Επιστολή αριθ. 2

Επιστολή του Βασιλείου του Μαρόκου

Ραμπάτ, .......... 2003

Κύριε,

Έχω την τιμή να σας γνωρίσω τη λήψη της σημερινής επιστολής σας, η οποία έχει ως ακολούθως:

"λαμβάνω την τιμή να αναφερθώ στις διαπραγματεύσεις που πραγματοποιήθηκαν στο πλαίσιο του άρθρου 16 της ευρωμεσογειακής συμφωνίας, με την οποία πραγματοποιείται η σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, η οποία άρχισε να ισχύει την 1η Μαρτίου 2000, και η οποία αναφέρει ότι η Κοινότητα και το Μαρόκο απελευθερώνουν σταδιακώς τις αμοιβαίες συναλλαγές τους στον τομέα των προϊόντων γεωργίας.

Αυτές οι διαπραγματεύσεις πραγματοποιήθηκαν σύμφωνα με τις διατάξεις του άρθρου 18 παράγραφος 1 της συμφωνίας σύνδεσης, το οποίο προβλέπει ότι, από την 1η Ιανουαρίου 2000, η Κοινότητα και το Μαρόκο εξετάζουν την κατάσταση με σκοπό τη θέσπιση μέτρων απελευθέρωσης που θα εφαρμοστούν από τα μέρη από την 1η Ιανουαρίου.

Με την ολοκλήρωση των εν λόγω διαπραγματεύσεων, τα δύο μέρη συμφώνησαν τα εξής:

1. Τα πρωτόκολλα αριθ. 1 και 3 της συμφωνίας σύνδεσης αντικαθίστανται από τα συνημμένα πρωτόκολλα.

2. Στο άρθρο 18, παράγραφος 1, της συμφωνίας σύνδεσης, οι ημερομηνίες "1η Ιανουαρίου 2000" και "1η Ιανουαρίου 2001" αντικαθίστανται από τις εξής ημερομηνίες : "1η Ιανουαρίου 2007" και "1η Ιανουαρίου 2008".

3. Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου σχετικά με το πρώτο άρθρο του πρωτοκόλλου αριθ. 1 και σχετικά με τις εισαγωγές στην Κοινότητα νωπών κομμένων ανθέων και μπουμπουκιών ανθέων που υπάγονται στη διάκριση ΣΟ 0603 10 του κοινού δασμολογίου, που επισυνάπτεται στη συμφωνία σύνδεσης, καταργείται.

4. Οι διατάξεις της παρούσας συμφωνίας εφαρμόζονται από την 1η Ιανουαρίου 2004, εξαιρουμένων των άρθρων 2, 4 και 5 του πρωτοκόλλου αριθ. 1 τα οποία εφαρμόζονται από την 1η Οκτωβρίου 2003 όσον αφορά τις ντομάτες.

Θα σας ήμουν υπόχρεος αν μου επιβεβαιώνατε τη σύμφωνη γνώμη της κυβέρνησής σας με τα ανωτέρω.

Λαμβάνω την τιμή να σας επιβεβαιώσω τη σύμφωνη γνώμη του Βασιλείου του Μαρόκου.

Με εξαιρετική εκτίμηση.

Εξ ονόματος του Βασιλείου του Μαρόκου

Πρωτόκολλο αριθ. 1

για το καθεστώς που εφαρμόζεται κατά την εισαγωγή στην Κοινότητα γεωργικών προϊόντων καταγωγής Μαρόκου

Άρθρο 1

1. Τα προϊόντα που απαριθμούνται στο παράρτημα 1Α, καταγωγής Μαρόκου, εισάγονται στην Κοινότητα σύμφωνα με τους όρους που καθορίζονται κατωτέρω καθώς και στο εν λόγω παράρτημα.

2. Οι εισαγωγικοί δασμοί, ανάλογα με τα προϊόντα, καταργούνται ή μειώνονται κατά τα ποσοστά που αναφέρονται για καθένα από αυτά στη στήλη α) του παραρτήματος 1Α.

Για ορισμένα προϊόντα, για τα οποία το κοινό δασμολόγιο προβλέπει την εφαρμογή δασμού κατ' αξία και ειδικού δασμού και τα οποία επισημαίνονται με αστερίσκο στις στήλες α) ή γ), οι συντελεστές μείωσης που αναγράφονται στη στήλη α) καθώς και στη στήλη γ) και αναφέρονται στην παράγραφο 3 εφαρμόζονται μόνο στους δασμούς κατ' αξία.

3. Για ορισμένα προϊόντα, οι δασμοί καταργούνται εντός των ορίων δασμολογικών ποσοστώσεων που ορίζονται για καθένα από αυτά στη στήλη β) του παραρτήματος 1Α.

Για τις ποσότητες που εισάγονται καθ' υπέρβαση των ποσοστώσεων, οι δασμοί του κοινού δασμολογίου μειώνονται κατά τα ποσοστά που αναγράφονται στη στήλη γ) του εν λόγω παραρτήματος.

Για το πρώτο έτος εφαρμογής της συμφωνίας, εκτός από τις ντομάτες που υπάγονται στον κωδικό ΣΟ 0702 00 00, το μέγεθος των δασμολογικών ποσοστώσεων για τις οποίες η περίοδος εφαρμογής της ποσόστωσης άρχισε πριν από την ημερομηνία εφαρμογής της παρούσας συμφωνίας, υπολογίζεται ανάλογα με το μέγεθος βάσης, λαμβανομένου υπόψη του χρονικού διαστήματος που έχει μεσολαβήσει πριν από την έναρξη ισχύος της παρούσας συμφωνίας.

4. Για ορισμένα από τα προϊόντα που περιλαμβάνονται στο παράρτημα 1A και εμφαίνονται στη στήλη δ), τα ποσά των δασμολογικών ποσοστώσεων αυξάνονται σε τέσσερις ίσες δόσεις, καθεμιά από τις οποίες αντιπροσωπεύει το 3 % των αντίστοιχων ποσών, κάθε έτος από την 1η Ιανουαρίου 2004 έως την 1η Ιανουαρίου 2007.

5. Σε περίπτωση μείωσης εκ μέρους της Κοινότητας των εφαρμοζόμενων δασμών του μάλλον ευνοούμενου κράτους, η κατάργηση των δασμών που εμφαίνεται στη στήλη α) και στη στήλη γ) ισχύει και για τους εν λόγω εφαρμοζόμενους μειωμένους δασμούς.

Άρθρο 2

1. Για τις νωπές ή διατηρημένες με απλή ψύξη ντομάτες που υπάγονται στον κωδικό ΣΟ 0702 00 00, για τις περιόδους από την 1η Οκτωβρίου έως τις 31 Μαΐου, αποκαλούμενες στο εξής "περίοδοι εμπορίας", στο πλαίσιο των ακόλουθων δασμολογικών ποσοστώσεων και με την επιφύλαξη της εφαρμογής της παραγράφου 2 :

>ΘΕΣΗ ΠIΝΑΚΑ>

α) οι κατ' αξία τελωνειακοί δασμοί καταργούνται,

β) η τιμή εισόδου η οποία αποτελεί το όριο μετά το οποίο οι ειδικοί δασμοί μειώνονται στο μηδέν, αποκαλούμενη στο εξής "συμβατική τιμή εισόδου", ισούται με 461 ευρώ/τόνο.

2. Κατά τη διάρκεια μιας περιόδου εμπορίας, εφόσον οι συνολικές ποσότητες που αφορούν τις ντομάτες καταγωγής Μαρόκου οι οποίες τίθενται σε ελεύθερη κυκλοφορία στην Κοινότητα δεν υπερβαίνουν το ποσό των βασικών μηνιαίων ποσοστώσεων και της ισχύουσας πρόσθετης ποσόστωσης για την εν λόγω περίοδο εμπορίας, η πρόσθετη ποσόστωση για την επόμενη περίοδο εμπορίας είναι η εμφαινόμενη στην παράγραφο 1, γραμμή A. Εάν η προϋπόθεση αυτή δεν έχει τηρηθεί για μια συγκεκριμένη περίοδο εμπορίας, η πρόσθετη ποσόστωση για την επόμενη περίοδο εμπορίας είναι η εμφαινόμενη στην παράγραφο 1, γραμμή B. Ωστόσο, για την αξιολόγηση της τήρησης της εν λόγω προϋπόθεσης γίνεται δεκτό ένα περιθώριο ανοχής που ανέρχεται κατ' ανώτατο όριο στο 1 % του προαναφερθέντος ποσού.

3. Το Μαρόκο δεσμεύεται ότι η χρήση της πρόσθετης ποσόστωσης για ένα συγκεκριμένο μήνα δεν θα υπερβαίνει το 30 % της εν λόγω πρόσθετης ποσόστωσης.

4. Στις 15 Ιανουαρίου και τη δεύτερη εργάσιμη ημέρα μετά την 1η Απριλίου κάθε περιόδου εμπορίας, παύουν οι αφαιρέσεις από τις ισχύουσες βασικές μηνιαίες δασμολογικές ποσοστώσεις κατά τους μήνες από τον Οκτώβριο έως το Δεκέμβριο και από τον Ιανουάριο έως το Μάρτιο, αντίστοιχα. Την επόμενη εργάσιμη ημέρα, οι μη χρησιμοποιηθείσες ποσότητες των εν λόγω βασικών μηνιαίων ποσοστώσεων καθορίζονται από τις Υπηρεσίες της Επιτροπής και μεταφέρονται στην πρόσθετη ποσόστωση της ιδίας περιόδου εμπορίας. Μετά τις ημερομηνίες αυτές, κάθε αίτηση για αναδρομική χρήση μιας βασικής μηνιαίας δασμολογικής ποσόστωσης που έχει κλείσει καθώς και κάθε ενδεχόμενη επιστροφή μη χρησιμοποιηθεισών ποσοτήτων οι οποίες αφορούν βασικές μηνιαίες δασμολογικές ποσοστώσεις που έχουν κλείσει, πρέπει να αναφέρονται στην πρόσθετη δασμολογική ποσόστωση της ιδίας περιόδου εμπορίας.

Άρθρο 3

Για τα προϊόντα που παρατίθενται κατωτέρω, οι συμβατικές τιμές εισόδου πέραν των οποίων οι ειδικοί δασμοί μειώνονται στο μηδέν κατά τις εμφαινόμενες περιόδους εμπορίας, είναι ίσες με τις τιμές που παρατίθενται κατωτέρω, ενώ οι κατ' αξία τελωνειακοί δασμοί καταργούνται στο πλαίσιο των ποσοτήτων και για τις περιόδους εμπορίας που καθορίζονται στο παρόν άρθρο.

>ΘΕΣΗ ΠIΝΑΚΑ>

Άρθρο 4

Για τα προϊόντα που περιλαμβάνονται στα άρθρα 2 και 3 :

- εάν η τιμή μιας παρτίδας είναι κατά 2 %, 4 %, 6 % ή 8 % κατώτερη από τη συμβατική τιμή εισόδου, ο ειδικός δασμός της ποσόστωσης ισούται με 2 %, 4 %, 6 % ή 8 %, αντίστοιχα, της εν λόγω συμβατικής τιμής εισόδου.

- εάν η τιμή εισόδου μιας παρτίδας είναι κατώτερη από 92 % της συμβατικής τιμής εισόδου, εφαρμόζεται ο ειδικός τελωνειακός δασμός που έχει παγιωθεί στο πλαίσιο του ΠΟΕ.

- οι συμβατικές τιμές εισόδου μειώνονται στις ίδιες αναλογίες και με τον ίδιο ρυθμό που μειώνονται οι τιμές εισόδου που έχουν παγιωθεί στο πλαίσιο του ΠΟΕ.

Άρθρο 5

1. Το ειδικό καθεστώς που συμφωνείται στα άρθρα 2 και 3 του παρόντος πρωτοκόλλου, αποσκοπεί στο να διατηρήσει το επίπεδο των παραδοσιακών εξαγωγών του Μαρόκου στην Κοινότητα και να αποτρέψει τη διατάραξη των κοινοτικών αγορών.

2. Προκειμένου να διασφαλιστεί η πλήρης υλοποίηση του στόχου που τίθεται στην παράγραφο 1 και στα άρθρα 2 και 3 και να βελτιωθεί τόσο η σταθερότητα της αγοράς όσο και η συνέχεια του εφοδιασμού, τα δύο μέρη διενεργούν μεταξύ τους κάθε έτος διαβουλεύσεις, κατά τη διάρκεια του δεύτερου τριμήνου ή ανά πάσα στιγμή μετά από αίτηση ενός από τα μέρη και εντός προθεσμίας που δεν υπερβαίνει τις τρεις εργάσιμες ημέρες.

Οι διαβουλεύσεις αφορούν τις συναλλαγές της προηγούμενης περιόδου εμπορίας και τις προοπτικές της επόμενης, κυρίως όσον αφορά την κατάσταση της αγοράς, τις προβλέψεις για την παραγωγή, τις αναμενόμενες τιμές παραγωγής και εξαγωγής και την πιθανή εξέλιξη των αγορών.

Ενδεχομένως, τα μέρη λαμβάνουν τα κατάλληλα μέτρα προκειμένου να διασφαλίσουν την πλήρη υλοποίηση του στόχου που τίθεται στην παράγραφο 1 και στα άρθρα 2 και 3 του παρόντος πρωτοκόλλου.

3. Με την επιφύλαξη των λοιπών διατάξεων της παρούσας συμφωνίας, εάν, λόγω της ιδιαίτερης ευαισθησίας των γεωργικών αγορών, οι εισαγωγές προϊόντων καταγωγής Μαρόκου, που αποτελούν αντικείμενο παραχωρήσεων οι οποίες προβλέπονται βάσει του παρόντος πρωτοκόλλου, προκαλέσουν σοβαρή διαταραχή της κοινοτικής αγοράς κατά την έννοια του άρθρου 25 της συμφωνίας, τα δύο μέρη αρχίζουν αμέσως διαβουλεύσεις για την εξεύρεση κατάλληλης λύσης. Εν αναμονή της λύσης αυτής, η Κοινότητα μπορεί να λάβει τα μέτρα που θεωρεί αναγκαία.

Άρθρο 6

Οι οίνοι καταγωγής Μαρόκου που χαρακτηρίζονται ως οίνοι ελεγχόμενης ονομασίας καταγωγής, πρέπει να συνοδεύονται από πιστοποιητικό στο οποίο να καθορίζεται η καταγωγή σύμφωνα με το υπόδειγμα που εμφαίνεται στο παράρτημα 1 B του παρόντος πρωτοκόλλου ή από το έγγραφο V I 1 ή V I 2 συμπληρωμένο σύμφωνα με το άρθρο 25 του κανονισμού (EΚ) αριθ. 883/2001 σχετικά με τα πιστοποιητικά και τις αναλύσεις που απαιτούνται για την εισαγωγή των οίνων, των χυμών και των γλευκών σταφυλιών.

Πρωτόκολλο αριθ. 3

για το καθεστώς που εφαρμόζεται κατά την εισαγωγή στο Μαρόκο γεωργικών προϊόντων καταγωγής Κοινότητας

Άρθρο 1

1. Για τα προϊόντα καταγωγής Κοινότητας που εμφαίνονται στο παράρτημα, ο εισαγωγικός δασμός στο Μαρόκο καθορίζεται στη στήλη α) του παραρτήματος. Οι διαδοχικές μειώσεις που προβλέπονται στην παρούσα συμφωνία πρέπει να πραγματοποιούνται σύμφωνα με τα ποσοστά που εμφαίνονται στις στήλες γ), ε), ζ), ι), ια) εντός των ορίων των δασμολογικών ποσοστώσεων που εμφαίνονται στις στήλες β), δ), στ), η) και θ).

2. Με την επιφύλαξη της παραγράφου 3, εάν μετά την υπογραφή της παρούσας συμφωνίας μια δασμολογική μείωση τυγχάνει γενικής εφαρμογής, ο εν λόγω μειωμένος δασμός αντικαθιστά το δασμό που εμφαίνεται στη στήλη α) του παραρτήματος για την εφαρμογή της παραγράφου 1, από την ημερομηνία εφαρμογής της υπόψη μείωσης.

3. Όσον αφορά τα προϊόντα του κωδικού ex 1001 90 99 που αναφέρονται στο παράρτημα, ο δασμός που εμφαίνεται στη στήλη α) του εν λόγω παραρτήματος είναι ο ισχύων κατά την 1η Οκτωβρίου 2003 και παραμένει στο επίπεδο αυτό για τον υπολογισμό της δασμολογικής μείωσης.

Εάν μετά την ανωτέρω ημερομηνία ο εν λόγω δασμός τύχει γενικής μείωσης, το ποσοστό που εμφαίνεται στις στήλες γ), ε), ζ), ι) και ια) τροποποιείται σύμφωνα με τους εξής κανόνες :

- σε περίπτωση γενικής μείωσης του δασμού, το εν λόγω ποσοστό αυξάνεται κατά 0,275 % ανά εκατοστιαία μονάδα μείωσης.

- σε περίπτωση επακόλουθης γενικής αύξησης του δασμού, το ποσοστό μειώνεται κατά 0,275 % ανά εκατοστιαία μονάδα αύξησης.

- σε περίπτωση νέων αυξήσεων ή μειώσεων του δασμού, το ποσοστό που προκύπτει από την εφαρμογή των προηγούμενων περιπτώσεων τροποποιείται σύμφωνα με το συναφή τύπο.

Άρθρο 2

1. Για τα σιτηρά που υπάγονται στον κωδικό ex ΣΟ 1001 90 99, ο καθορισμός της δασμολογικής ποσόστωσης όπως αναφέρεται στη σημείωση στο κάτω μέρος της σελίδας 2 του παραρτήματος, πραγματοποιείται με βάση την παραγωγή του Μαρόκου για το τρέχον έτος, όπως αυτή εκτιμάται και δημοσιοποιείται από τις αρχές του Μαρόκου κατά τη διάρκεια του Μαΐου. Η εν λόγω ποσόστωση προσαρμόζεται ενδεχομένως στο τέλος Ιουλίου, μετά από ανακοίνωση των αρχών του Μαρόκου για το οριστικό μέγεθος της παραγωγής του Μαρόκου. Ωστόσο, το αποτέλεσμα της προσαρμογής αυτής μπορεί να τροποποιηθεί με κοινή συμφωνία των μερών, αυξανόμενο ή μειούμενο κατά 5 % σύμφωνα με τα αποτελέσματα των διαβουλεύσεων που προβλέπονται στην παράγραφο 2.

Η ανωτέρω δασμολογική ποσόστωση δεν ισχύει για τον Ιούνιο και τον Ιούλιο. Τα μέρη συμφωνούν κατά τις διαβουλεύσεις που προβλέπονται στην ακόλουθη παράγραφο να εξετάσουν τη δυνατότητα παράτασης του χρονοδιαγράμματος με βάση τις προβλέψεις της αγοράς του Μαρόκου. Ωστόσο, η παράταση αυτή δεν μπορεί να υπερβαίνει την 31η Αυγούστου.

2. Για τη διαχείριση των ρυθμίσεων που προβλέπονται στην παράγραφο 1 και για να διασφαλιστεί ο εφοδιασμός της αγοράς του Μαρόκου καθώς και η σταθερότητά και η συνέχεια της τελευταίας και προκειμένου να σταθεροποιηθούν οι τιμές της αγοράς του Μαρόκου και να διατηρηθούν οι παραδοσιακές ροές των συναλλαγών, εφαρμόζεται στον υπόψη τομέα το ακόλουθο καθεστώς συνεργασίας :

Πριν από την έναρξη κάθε περιόδου εμπορίας και το αργότερο κατά τη διάρκεια του δεύτερου δεκαπενθημέρου του Μαΐου, πραγματοποιείται μια ανταλλαγή απόψεων μεταξύ των δύο μερών.

Κατά τη διάρκεια των διαβουλεύσεων, οι συζητήσεις αφορούν την κατάσταση της αγοράς σιτηρών και ειδικότερα τις προβλέψεις για την παραγωγή μαλακού σίτου στο Μαρόκο, την κατάσταση των αποθεμάτων, την κατανάλωση, τις τιμές παραγωγής και την πιθανή εξέλιξη της αγοράς, καθώς και τις δυνατότητες προσαρμογής της προσφοράς στη ζήτηση.

3. Εάν, μετά την έναρξη ισχύος της παρούσας συμφωνίας, το Μαρόκο χορηγήσει, για τα σιτηρά που υπάγονται στον κωδικό ex ΣΟ 1001 90 99, μεγαλύτερη δασμολογική μείωση σε τρίτη χώρα στο πλαίσιο διεθνούς συμφωνίας, το Μαρόκο δεσμεύεται να χορηγήσει αυτόνομα την ίδια δασμολογική μείωση στην Κοινότητα.

Άρθρο 3

Με την επιφύλαξη των λοιπών διατάξεων της παρούσας συμφωνίας, εάν, λόγω της ιδιαίτερης ευαισθησίας των γεωργικών αγορών, οι εισαγωγές προϊόντων καταγωγής Κοινότητας, που αποτελούν αντικείμενο παραχωρήσεων οι οποίες προβλέπονται βάσει του παρόντος πρωτοκόλλου, προκαλέσουν σοβαρή διαταραχή της αγοράς του Μαρόκου κατά την έννοια του άρθρου 25 της συμφωνίας, τα δύο μέρη αρχίζουν αμέσως διαβουλεύσεις για την εξεύρεση κατάλληλης λύσης. Εν αναμονή της λύσης αυτής, το Μαρόκο μπορεί να λάβει τα μέτρα που θεωρεί αναγκαία.

ΠΑΡΑΡΤΗΜΑ 1 A

Πρωτόκολλο 1

Καθεστώς που εφαρμόζεται κατά την εισαγωγή στην Κοινότητα γεωργικών προϊόντων καταγωγής Μαρόκου

>ΘΕΣΗ ΠIΝΑΚΑ>

Παράρτημα 1B

>ΘΕΣΗ ΠIΝΑΚΑ>

Κοινή δήλωση

Τα μέρη συμφωνούν να επανεξετάσουν την κατάσταση όσον αφορά τις δασμολογικές προτιμήσεις που θεσπίζονται με το πρωτόκολλο αριθ. 3, κυρίως για τα ακόλουθα προϊόντα : λίπη και λάδια ζωικά ή φυτικά που υπάγονται στους κωδικούς ΣΟ 1515 19 10, 1515 90 60, 1515 90 99, 1516 10 90, 1516 20 95, 1516 20 96, 1516 20 98 και ζάχαρη από τεύτλα που υπάγεται στον κωδικό 1701 12 90 σύμφωνα με τον προβλεπόμενο στόχο στο άρθρο 16 της συμφωνίας σύνδεσης.

Κοινή δήλωση

Τα μέρη επιβεβαιώνουν ότι η παρούσα συμφωνία θα εφαρμοστεί από το Βασίλειο του Μαρόκου στο πλαίσιο ενός καθεστώτος δημοπράτησης αδειών εισαγωγής για τη διαχείριση των προτιμησιακών ποσοστώσεων.

Σε περίπτωση τροποποίησης του εν λόγω καθεστώτος δημοπράτησης ή θέσπισης ενός συστήματος άμεσων πληρωμών, τα μέρη συμφωνούν να αρχίσουν διαβουλεύσεις βάσει του άρθρου 20 της συμφωνίας σύνδεσης.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>